Scire volumus presentes et posteros quod Durannus Burgarius donavit et concessit, pro anima sua, Sancto Vincentio vineam suam de alodio suo in villa de Misono; et operatorium unum extra juxta privatas cameras canonicorum donavit ita, anniversarium ejus conventus Sancti Vincentii singulis annis faceret, et eodem anniversarii die refectionem beneficio quod Durannus dedit in refectorio haberet. Fecit autem hanc cartulam infirmitate sua quem donum confirmaret si improvidus vel intestatus obiret. Quam cartulam Galterius magister dictavit, et Paganus hujus temporis scolasticus claustri scripsit, III idus junii. Preterea Durannus predictus Sancto Vincentio, pro anima sua, dedit et concessit quamdam terram que est sub Varennis in ripa Graone, in qua olim molendinum fecerat. Regnante Hludovico rege.